แวะมาหาอะไรทานช่วงเย็นแถวย่านบางรัก สะดุดตาเข้ากับร้านนี้พอดี ท่าทางน่าจะเป็นร้านเด็ดประจำย่านนี้ดูจากจำนวนลูกค้าที่มานั่งทาน 

เย็นตาโฟ - ให้เครืองมาแน่นเต็มชาม รู้สึกว่าคุ้มราคา 40 บาทมาก เพราะลูกชิ้นก็คุณภาพดี ลูกค่อนข้างใหญ่ สะอาดและอยู่ในปริมาณที่เหมาะสม น้ำซุปเย็นตาโฟร้านนี้จะไม่หวานมากเหมือนร้านอื่นๆ ค่อนมาทางเปรี้ยวมากกว่าเพราะมีส่วนประกอบเป็นซอสมะเขือเทศ แต่โดยรวมแล้วกลมกล่อมดี ซึ่งร้านจะมีกากหมูฟรีไว้ให้ทานกับก๋วยเตี๋ยวด้วย แต่เสียดายวันที่ไปทานกากหมูหมดพอดี ซึ่งเป็นช่วงเย็นแล้ว ครั้งหน้าคงไปลองตั้งแต่ช่วงบ่ายๆ